Nicole Maris er vinsæl og huggulega klædd miðskólamær í Utah , en líf hennar fer á hvolf þegar draumaprinsinn , Brad , verður hrifinn af sætri klappstýru úr öðrum skóla mánuði fyrir lokaballið . Eftir að hún er búin að ná sér af áfallinu , þá finnur Nicole lausn á málinu : finna strák sem á að þykjast vera með henni , og fara með henni á ballið til ... Lesa meira Nicole Maris er vinsæl og huggulega klædd miðskólamær í Utah , en líf hennar fer á hvolf þegar draumaprinsinn , Brad , verður hrifinn af sætri klappstýru úr öðrum skóla mánuði fyrir lokaballið . Eftir að hún er búin að ná sér af áfallinu , þá finnur Nicole lausn á málinu : finna strák sem á að þykjast vera með henni , og fara með henni á ballið til að gera Brad afbrýðisaman . Nicole fær nágranna sinn til verksins , en það er prakkarinn og vandræðagemsinn Chase Hammond , en hún reynir að breyta honum í það form sem hún vill að hann sé í , en hann er á sama tíma að reyna að gera stelpuna sem hann er hrifinn af , afbrýðisama líka . En þau Nicole og Chase eiga ekki von á því sem þetta allt hefur í för með sér fyrir þau tvö . ... minna Þrátt fyrir afspyrnu lélegt auglýsingaplakkat reyndist þetta vera hress og skemmtileg unglingamynd sem fjallar um ástarmál og flækjur í lífi nokkra menntaskólakrakka . Aðalpersónurnar eru strákur og stelpa sem eru nágrannar og voru æskuvinir þangað til skólafélagslífið stíaði þeim í sundur og þau fundu sér samastað í ólíkum félagshópum . Þannig vill til að þau lenda bæði í vandræðum með ástarlífið á sama tíma og gera með sér samkomulag um að þykjast vera par til þess að gera ákveðnar manneskjur afbrýðisamar . Það þarf ekki mikið ímyndunarafl til þess að giska á hvert þetta leiðir allt saman en leiðin sem liggur þangað er skemmtileg og oft á tíðum skondin . Þó að beinagrindin af söguþræðinum sé í raun mjög lík öðrum unglingamyndum sem nýlega hafa verið gerðar svo sem She's All That og 10 Things I Hate About You þá fannst mér þessi mynd alls ekki vera endurtekning . Engin stór nöfn er að finna meðal aðalleikara en flestir sleppa samt vel frá sínu . Fyrir fólk eins og mig sem hefur lúmskt gaman af unglingamyndum ætti þessi ekki að valda vonbrigðum .